google/wiki40b huggingface dataset:
פירוק ז'ורדן (אלגברת לי)

באלגברה מופשטת, פירוק ז'ורדן של איבר של תת-אלגברת לי של אלגברת אנדומורפיזמים, הוא הצגת האיבר כסכום של איבר פשוט למחצה (או לכסין), ואיבר נילפוטנט. לפירוק זה חשיבות בתחום, והוא משמש ככלי להוכחת טענות אחרות, כמו קריטריון קרטן.

הגדרה פורמלית

תהי  תת-אלגברת לי פתירה של אלגברת האנדומורפיזמים  עבור מרחב וקטורי  מממד סופי, מעל שדה סגור אלגברית.
איבר  של  הוא נילפוטנט אם חזקה מסוימת שלו היא אפס.  היא פשוט למחצה אם הפולינום המינימלי שלה מתפרק לגורמים שונים, או בשיקלות (מעל שדה סגור אלגברית) היא לכסינה.
המשפט קובע כי לכל איבר :
1. יש הצגה כסכום , כאשר  פשוט למחצה,  נילפוטנט, ומתקיים  (כלומר, הם מתחלפים). יותר מכך, הצגה זו יחידה.
2. בהצגה הנ"ל, את האיברים  ניתן להציג כפולינום ללא ערך חופשי במשתנה .
3. האיברים  משמרים הכלות של , כלומר אם  ומתקיים , אז גם  ,.

פירוק ז'ורדן המופשט

אם בנוסף להנחות הנ"ל,  היא גם אלגברת לי פשוטה למחצה, אז הנגזרות שלה מתלכדות עם ההצגה הצמודה שלה, כלומר . במקרה זה, יש איזומורפיזם בין  ל-. כעת, לכל איבר ב- יש פירוק ז'ורדן, ולפי הטענה לעיל חלקיו נשארים בתוך , שהיא בדיוק . כלומר, לכל איבר  ב- קיימים איברים , ב-, כך ש-  (הם התמונות ההופכות של צורת ז'ורדן של ). צורת זו נקראת צורת ז'ורדן המופשטת של , ו-, נקראים בהתאמה החלקים הנילפוטנטי והפשוט למחצה של . חשוב גם לציין כי במקרה ש- היא מלכתחילה תת-אלגברה של אלגברת אנדומורפיזמים, אין סתירה בסימונים וביחידות הצורה.
פיסטין

תולדות היישוב

פיסטין נזכרת מהמאה ה-14, ובשנת 1756 הוענקו לה זכויות עיר. במהלך המאה ה-19 התבססה כלכלת היישוב על מעיינות המלח והמים המינרליים שבסביבתו.
לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

יהודי פיסטין

מהמחצית השנייה של המאה ה-18 התקיימה בעיירה קהילה יהודית עצמאית, שלשיאה הגיעה לקראת סוף המאה ה-19. לאחר מכן החלו יהודים רבים להגר מהעיירה, ובתחילת המאה ה-20 נמנו בה כ-900 יהודים. בעקבות מאורעות הכיבוש הרוסי בזמן מלחמת העולם הראשונה, עזבו את העיירה יהודים נוספים, ובין מלחמות העולם נותרו בה 525 יהודים, כשישית מתושביה.
פיסטין נודעה כמקום מוצאו של הרב יהודה-לייב מפיסטין, מתלמידי הבעש"ט, ובמהלך המאות ה-18 וה-19 נודעה העיירה ברבניה השונים, שחלקם עלו לארץ ישראל. בשנות העשרים והשלושים של המאה ה-20 התקיימה ביישוב פעילות ציונית, ובשנת 1935 הוקם במקום קיבוץ הכשרה.

בשואה

עם כיבוש העיירה בידי הגרמנים, במהלך מבצע ברברוסה, הטילו אלו גזירות שונות על יהודיה, ובהן החרמת רכוש, חטיפה לעבודות כפייה וחובת ענידת סרט זרוע. לאחר שנודע ליהודי העיירה על טבח שנערך ביהודי יאבלונוב הסמוכה, החלו אלו להימלט ליערות הסביבה. ביום 9 באפריל 1942 פשטו שוטרים אוקראינים על העיירה, וירו באופן אקראי ביהודיה במשך כשש שעות, ברחובות ובבתים. בטבח זה נרצחו מספר מאות יהודים. יתר היהודים נצטוו לקבור את הנרצחים בקבר אחים, והוצעדו לאחר מכן לקולומיאה.
יהודים בודדים מהעיירה ששרדו את השואה במסתורים ביערות הסביבה לא שבו להתגורר בה, בשל איום מצד לאומנים אוקראינים.
אנג'ל דיאבנג

תחילת דרכה

דיאבנג נולדה בדקר ב-1979. היא למדה קולנוע במכון Média Centre de Dakar, ולאחר מכן בבית הספר לקולנוע Fémis בפריז, ולבסוף באקדמיית הקולנוע Filmakademie Baden-Württemberg בגרמניה.

קריירה

דיאבנג החלה את הקריירה שלה בתור עורכת סרטים, וב-2005 היא ביימה את הסרט הראשון שלה, סרט תיעודי על סטנדרטי היופי לנשים בסנגל, Mon beau sourire, (החיוך היפה שלי). היא מנהלת את חברת ההפקה קרונינקה, אשר יצרה יותר מתריסר סרטים.
ספטטאקהקה

ספטטאקהקה או ספאטקהקה (בשוודית "עוגה משופדת" או "עוגת שיפוד") הוא קינוח הנפוץ באזורים של דרום שוודיה, בעיקר במחוז סקונה וכן במחוז הלנד. הקינוח מהווה חלק חשוב ממורשת המטבח הסקוני. 
תערובת המכילה בעיקרה ביצים, קמח מעמילן תפוח אדמה וסוכר, מגולגלת על שיפוד המסתובב סביב אש פתוחה או מקור חום אחר. לכן, העוגה שנוצרת בתהליך זה היא יבשה מאוד ועוטפים אותה בשקיות פלסטיק אטומות כדי לשמור על היובש שלה. על מנת שתישאר פריכה, יש להסיר את העוגה מעטיפתה רק ברגע בו רוצים לאכול אותה. עוגת הספטטאקהקה יכולה להופיע בגדלים רבים, מגובה של סנטימטרים ספורים ועד לכמה מטרים, ולרוב תהיה בקוטר של יותר מרגל (כ-30 סנטימטרים). את העוגות הגדולות מגישים לסועדים על ידי ניסור קוביות מהעוגה, כך שהעוגה תמשיך לעמוד על בסיסה. 
העוגה מוגשת לרוב עם קפה חזק, גלידת וניל ויין פורט. חותכים את העוגה בעדינות באמעצות מסור מתכת, שכן חיתוכה באמצעות סכין רגילה יכול לגרום לריסוקה או להתמוטטותה.
עוגת הספטטאקהקה הגדולה ביותר בעולם נאפתה בסג'ובו שבסקונה, בשנת 1985, והיא הופיעה במהדורת ספר השיאים של גינס בשנת 1986. העוגה הייתה בגובה 3.6 מטרים והיא הייתה עשויה מגוש אחד.
מודלים לחיזוי מזג אוויר

ECMWF- The European Centre for Medium-Range Weather Forecasts

המרכז האירופאי לתחזית מזג אוויר לטווח הבינוני.
מודל בריטי. מצטיין במיוחד בחיזוי הרום שלו (500 מ"ב). ביכולתו לחזות עד כשבוע קדימה. מתעדכן פעמיים ביום- בבוקר (עדכון 00Z) ובערב (עדכון 12Z).
ברירת המחדל אצלו, כמו אצל כל המודלים היא מפה המציגה את מצב הרום (מפלס 500 מ"ב) ואת לחץ האוויר בגובה פני הים.
פונקציה נוספת שקיימת גם אצלו וגם אצל שאר המודלים היא הטמפרטורה במפלס 850 מ"ב וגובהה של שכבה זו המצויה בגובה של כ-1500 מטרים מעל פני הים. מפלס זה מהווה אינדיקטור לטמפרטורה ברום הנמוך. לצורך המחשה אירועי שלג בירושלים קשורים בדרך כלל בטמפרטורה של מינוס 2 ומטה במפלס זה.
קיימת פונקציות נוספות, ביניהן כזו המציגה את כמויות המשקעים החזויות בזמן נתון על פני שטח נרחב, אך אמינותה נמוכה.
מצורפת מפה של המודל בתצוגת אתר הבית שלו. מעל המפה ניתן לראות מצד שמאל כי זו שייכת לעדכון הבוקר ומצד ימין כי היא חזויה לתאריך 16/9/05 0:00 לפי שעון גריניץ' (2 בלילה לפי שעון ישראל).

GFS-Global Forecast System

מודל חיזוי גלובאלי
מודל אמריקאי. ביכולתו לחזות עד כחצי חודש קדימה. הוא מתעדכן ארבע פעמים במהלך היום. מצורפת מפה של המודל גפ"ס החזויה לעוד 36 שעות. מעל המפה ניתן לראות מצד שמאל כי זו שייכת לעדכון הלילה ומצד ימין כי זו חזויה לתאריך 29/9/07 6:00 לפי שעון גריניץ' (8 בבוקר לפי שעון ישראל).

UKMO- United Kingdom Met Office

מכונה גם Bracknell.
מודל בריטי. ביכולתו לחזות עד 6 ימים קדימה.
מתעדכן פעמיים ביום- בבוקר (עדכון 00Z) ובערב (עדכון 12Z).
מצטיין במיוחד בחיזוי לחץ האוויר בגובה פני הים.
אם סי פול ברמן

קריירה

בשנת 2000 פול הוציא לאור את המיני אלבום "It's Very Stimulating", תחת חברת התקליטים וורדסאונד (WordSound). במיני אלבום התארח רק הראפר היהודי פרינסס סופרסטאר והוא הופק על ידי פרינס פול. ב-15 באוקטובר 2002 פול הוציא לאור את אלבום הבכורה שלו, שנקרא "!Paullelujah", שהופק על ידי פרינס פול ועל ידי אם אף דום. ב-25 בנובמבר 2009 פול הוציא לאור את אלבומו השני, "Thought Balloon Mushroom Cloud", בחברת התקליטים Househusband. באלבום התארחו האומנים: מאסטה אייס, דל דה פאנקי הומוספיין, סי-רייז-וואלז, אם אף דום ועוד.
לינדה רונסטאדט

ביוגרפיה

רונסטאדט נולדה בטוסון שבאריזונה בשנת 1946 לגילברט רונסטאדט (1911–1995), סוחר מכונות מצליח שניהל את חברת F. Ronstadt, ולרותמארי קופמן רונסטאדט (1914–1982), עקרת בית. גדלה יחד עם אחיה פיטר (שכיהן כראש משטרת טוסון בין 1981–1992) ומייקל, ועם אחותה גרטשן (סוזי) בחווה משפחתית גדולה. המשפחה ככבה במגזין Family Circle בשנת 1953.
גרמניה תחתית

גרמניה תחתית הייתה פרובינקיה רומית שהשתרעה משמאל לריין באזור שהיום כולל את נורדריין-וסטפאליה ואת דרום ומערב הולנד. היישובים העיקריים בפרובינקיה היו קסטרה וטרה, קולוניה אולפיה טריינה, ניג'מגן, טונגרן, אוטרכט, בון וקלן שהייתה בירת הפרובינקיה. השם גרמניה תחתית מבדיל את הפרובינקיה הנמצאת במורד זרימת הריין מהפרובינקיה גרמניה עילית הנמצאת במעלה הריין.
שטחי גרמניה תחתית נכבשו על ידי יוליוס קיסר בשנת 58 לפנה"ס. השבט האבורוני שישב באזור מרד בשנת 57 לפנה"ס והצליח להשמיד לגיון רומאי שהוצב באזור. יוליוס קיסר חזר לאזור, השמיד את השבט האבורוני והפך את הארץ לשממה. בשנים 38-39 לפנה"ס, מרקוס ויפסניוס אגריפה, יד ימינו של אוקטבינוס ומושל גאליה נארבוננסיס באותו זמן, נלחם באזור ביחד עם היוביאנים כנגד הסוביאנים ויישב את היוביאנים באזורי גרמניה תחתית השוממה. היוביאנים בנו באזור עיר בשם ארא-יוביארום, היא קלן. חלק מהצ'אטים שהתגוררו ממזרח לריין ותמכו ברומאים גורשו ממקום מושבם ויושבו גם הם על ידי אגריפס באזור גרמניה תחתית. בני צ'אטי אלו התמזגו עם הבטאווים בחלק הצפוני של גרמניה תחתית. בשנת 27 לפני הספירה הכליל אוגוסטוס קיסר את האזור בתוך פרובינקית גאליה בלגיקה.
בשנים הבאות הוצבו יחידות צבא רבות באזורי גרמניה עילית ותחתית במסגרת ההגנה מפני השבטים הגרמאניים ומסעות כיבוש בגרמניה. אולם משנת 16 לספירה החליט טיבריוס להפסיק את הלחימה נגד השבטים הגרמניים. בשנת 28 לספירה מרדו הפריזיאנים והצ'אוקי, ואף שהוכנעו החליט טיבריוס לוותר על השטחים שבהם ישבו מעבר לריין.
בשנים 69-70 לספירה, במקביל למרד הגדול ביהודה, התרחש באזור המרד הבטאווי אשר הצליח בהתחלה בהשמדת ארבעה לגיונות רומיים, אך הסתיים בתבוסה ובהצבת לגיון קבוע בשטח גרמניה תחתית. בסביבות שנת 90 לספירה, הקיסר דומיטיאנוס ארגן מחדש את פרובינקית גאליה בלגיקה וחילק אותה בין אזור אזרחי לאזור צבאי. האזור הצפוני מערבי של הפרובינקיה הפך לפרובינקית גרמניה תחתית.
החל משנת 350 השתלטו הפרנקים על האזור ובשנת 406 חדרו אליו שבטים גרמניים שהביאו לקיצה של הפרובינקיה הרומית.
דניאל מאסי

חיים אישיים

מאסי נולד בלונדון לזוג השחקנים אדריאן אלן ומועמד פרס האוסקר ריימונד מאסי, אחותו הייתה השחקנית אנה מאסי ודודו היה המושל הכללי של קנדה וינסנט מאסי.
גדל עם אמו לאחר שהוריו התגרשו.
למד ב"איטון קולג'" וב"מכללת המלך" שבקיימברידג'.
מאסי נישאה שלוש פעמים במהלך חייו: לשחקנית הסקוטית אדריאן קורי, לשחקנית פנלופה וילטון במשך תשע שנים (איתה הביא לעולם את ביתו היחידה) ולאחותה של וילטון, לינדי לה היה נשוי עד למותו.
מאסי נפטר בלונדון בשנת 1998 ממחלת לימפומת הודג'קין כשהוא בן 64.

קריירת משחק

התפרסם בפעם הראשונה בשנת 1960 בדרמה "הבדרן" בתור גרהאם ארוסה של ג'ין רייס (ג'ואן פלורייט ) שרוצה להצליח אל מחוץ לגבול בריטניה ומנסה לפתח עסקים באפריקה.
בשנת 1961 שיחק לצד אביו בדרמה הצבאית "שומרי המלך".
בשנת 1968 רשם מאסי את רגע השיא שלו בקריירה כשזכה בפרס גלובוס הזהב לשחקן המשנה הטוב ביותר על הופעתו בדרמה המוזיקלית של רוברט וייז "כוכבת!", בסרט גילם מאסי את השחקן והמחזאי האנגלי נואל קווארד.
מאסי היה פייבוריט לזכות על התפקיד בפרס אוסקר לשחקן המשנה הטוב ביותר, אך לבסוף הוא הפסיד לג'ק אלברטסון.
בשנת 1971 השתתף בדרמה הביוגרפית המבוססת על מלכת סקוטלנד מרי, מלכת הסקוטים, בתפקיד סר רוברט דאדלי מאהבה של המלכה מרי (ונסה רדגרייב).
שיחק בתפקיד קטן בדרמת הכדורגל של ג'ון יוסטון "הבריחה לניצחון" ובסרטו של ניקולס רוג "שאלה של זמן".
דרשת לחם החיים

דרשת לחם החיים (ביוונית: ἄρτος τῆς ζωῆς) היא אירוע מחייו של ישו, בו הוא מכריז על עצמו כ"לחם החיים", כפי שמתואר בבשורה על-פי יוחנן שבברית החדשה (פרק ו', פסוקים 22–59).
האירוע מתואר מעט אחרי תיאורו של נס הלחם והדגים, בו הצליח ישו להזין 5,000 איש בחמש כיכרות לחם ושני דגים. ישו, שידע שהציבור שהיה נוכח בנס ירצה להמליכו, הלך להתבודד ולהתפלל על ההר. למחרת, ראו התלמידים את ישו הולך על פני המים, וכך עבר לכפר נחום. הציבור שאל את ישו מה עליהם לעשות על מנת שגם הם יוכלו לחולל נסים כאלו, וישו ענה שעליהם להאמין באלוהים ובמי שאלוהים שלח (כלומר בישו עצמו). העם ביקש נס נוסף, והזכיר את נס המן של בני ישראל במדבר. בתגובה ענה ישו כי גם במן של משה וגם בנס הלחם והדגים, לא האדם הוא שחולל את הנס אלא אלוהים. העם לא הבין את המשל והמשיך לבקש את נס הלחם כמעשה יומי. אז ענה ישו כי הלחם המדובר אינו עשוי מקמח ולא נועד לאכילה; ישו הכריז על עצמו כי הוא "לחם החיים", כלומר ישו עצמו הוא המן האמיתי, אשר כל מי שאוכל אותו ושותה את דמו שוכן בישו וישו שוכן בו.
העם הביע פקפוק בישו, ובתגובה ציטט ישו פסוק מספר ישעיהו. בהמשך, הגדיר ישו מי יוושע ומי לא - רק מי שיאכל את בשרו של ישו וישתה את דמו. דבריו עוררו מחלוקת, בעיקר אצל אלו שעדיין זהותם היהודית הייתה חזקה מזהותם היהודית-נוצרית, ולכן הם וחלק נוסף מתלמידיו פרשו. לבסוף נותרו רק שנים-עשר השליחים.
וַיֹּאמֶר אֲלֵיהֶם יֵשׁוּעַ אָמֵן אָמֵן אֲנִי אֹמֵר לָכֶם לֹא משֶׁה נָתַן לָכֶם אֶת־הַלֶּחֶם מִן־הַשָּׁמָיִם כִּי־אָבִי נֹתֵן לָכֶם אֶת־הַלֶּחֶם מִן־הַשָּׁמַיִם הָאֲמִתִּי. כִּי־לֶחֶם אֱלֹהִים הוּא הַיּוֹרֵד מִן־הַשָּׁמַיִם וְנֹתֵן חַיִּים לָעוֹלָם. וַיֹּאמְרוּ אֵלָיו אֲדֹנִי תְּנָה־לָּנוּ תָמִיד אֶת־הַלֶּחֶם הַזֶּה. וַיֹּאמֶר לָהֶם יֵשׁוּעַ אָנֹכִי הוּא לֶחֶם הַחַיִּים כָּל־הַבָּא אֵלַי לֹא יִרְעַב וְהַמַּאֲמִין בִּי לֹא יִצְמָא עוֹד. [...] אָנֹכִי הוּא לֶחֶם הַחַיִּים. אֲבוֹתֵיכֶם אָכְלוּ אֶת־הַמָּן בַּמִּדְבָּר וַיָּמֻתוּ. זֶה הוּא הַלֶּחֶם הַיֹּרֵד מִן־הַשָּׁמָיִם לְמַעַן יֹאכַל־אִישׁ מִמֶּנּוּ וְלֹא יָמוּת. אָנֹכִי הַלֶּחֶם הַחַי הַיֹּרֵד מִן־הַשָּׁמַיִם אִישׁ כִּי־יֹאכַל מִן־הַלֶּחֶם הַזֶּה יִחְיֶה לְעוֹלָם וְהַלֶּחֶם אֲשֶׁר אֶתְּנֶנּוּ הוּא בְשָׂרִי אֲשֶׁר אֶתֵּן בְּעַד חַיֵּי הָעוֹלָם.
— הברית החדשה, הבשורה על-פי יוחנן, פרק ו', פסוקים 32–35; 48–51, בתרגום דליטש
ציר זמן של המהפכה התעשייתית

המהפכה התעשייתית הייתה תקופה היסטורית שכללה התפתחויות בתחומים רבים שהתרחשו בו זמנית.
להלן ציר זמן של התפתחות טכנולוגיות רבות, כגון מנוע הקיטור, רכבות, כלי רכב מונעים בידי קיטור וטכניקות ייצור.

מנוע הקיטור

ב- 1679, דני פפן המציא מכונה עם דגם עיצוב ("עיצוב פפן"), הפועל כסיר לחץ, על פי עקרונות הקיטור ובפועל נחשבת כמנוע הקיטור הראשון.
ב- 1690, לאחר מחקר משותף עם רוברט בויל, הציג דני פפן דגם למנוע הקיטור הראשון בעל היכולת לבצע עבודה, בשם מנוע אטמוספירי.
ב-1712 פיתח תומאס ניוקומן, ביחד עם שותפו תומאס סייוורי, את מנוע הקיטור הראשון שעבד בקנה מידה תעשייתי ושימש לפינוי מים ממכרות פחם. 

ב-1769 שיכלל ג'יימס ואט את המצאתו של ניוקמן ורשם עליה פטנט. הדגם הראשון התחיל לפעול ב-1774 ובשנת 1800 נמכרו כבר 500 מנועים מסוג זה.

אריגה וטוויה

ב-1764 פיתח ג'יימס הארגריבס את גלגל הטוויה בשם "גלגל ג'יני" (Spinning jenny) שמשמש למיכון ואריגה מהירה של כותנה.
ב-1775 המציא סמואל קרומפטון את מכונת הטוויה האוטומטית שעבדה על כוח המים בשם "spinning mule".
ב-1793 פיתח אלי ויטני את המנפטה המודרנית, ששימשה להפרדת זרעי הכותנה מהפולימר של הצמח, מה שמוביל לפריחה של תעשיית הכותנה האמריקאית.

רכבות

ב-1822 נפתח קו הרכבת הראשון
"Hetton colliery railway" שתוכנן בידיג'ורג' סטיבנסון ושימש את חברת הפחם    "Hetton Coal Company" להובלת פחם אל העיירה הבריטית "Hetton-le-Hole".
ב-1829 פיתח  רוברט סטיבנסון בנו של ג'ורג' סטיבנסון, את רכבת הקיטור הrocket. 
ב-1830 נפתח קו הרכבת ממנצ`סטר לליברפול שתוכנן בידי ג'ורג' סטיבנסון ותופעל בידי רכבת הrocket של בנו רוברט סטיבנסון וחברת רוברט סטיבנסון (Robert Stephenson and Company).

כלי תחבורה ממונעים

ב-1803 פיתח ריצ'רד טרוויתיק  את כלי הרכב הממונע הראשון בשם כרכרת הקיטור הלונדונית.
באותה שנה בדיוק (1803), פיתח ויליאם סימינגטון את סירת המנוע הראשונה בשם "Charlotte Dundas", שמונעת בידי מנוע קיטור.
ב-1807 בנה רוברט פולטון את ספינת הקיטור הראשונה שזכתה להצלחה מסחרית בשם "North River Steamboat" ופעלה בעזרת מנוע הקיטור של ואט.

אחרים

ב-1781 נחנך גשר הברזל שמדגים את טכניקות הבנייה והעיצוב של מתכות שונות כולל ברזל שהשתכללו בעקבות תהליכי מיכון של המהפכה התעשייתית
ב-1823 מתחילות בארצות הברית עבודות הבנייה לכביש הראשון, ככביש אגרה .
סעיד מולאי

קריירה

במרץ 2015 זכה מולאי במדליה הראשונה שלו בתחרות מהסבב העולמי, כאשר זכה במדליית ארד בגראנד פרי סמסון. באליפות אסיה 2015 שנערכה בכווית סיטי, זכה מולאי במדליית ארד. באליפות אסיה שנה לאחר מכן מולאי שוב זכה בארד ובאליפות בשנת 2017 הוא זכה במדליית הכסף. באולימפיאדת ריו 2016 הוא הודח בקרב הראשון שלו אשר היה בשלב הסיבוב השני כאשר הפסיד לחסן חלמורזייב הרוסי שזכה בזהב.
באליפות העולם 2017 שנערכה בבודפשט, מולאי זכה במדליית הארד. בקרב הראשון הוא ניצח את ולדימיר זולוייב הקירגיזי באיפון, בקרב השני הוא ניצח שוב באיפון את אלכסיוס נתנאצידיס היווני ובשמינית הגמר מולאי גבר בווזארי על מוחמד אבדלל המצרי בזמן ניקוד זהב. ברבע הגמר הוא ניצח באיפון את פרנק דה ויט ההולנדי, בחצי הגמר הוא הפסיד בווזארי למתאו מרקונצ'יני האיטלקי ונשר לקרב על הארד בו גבר באיפון לאחר 60 שניות על לאסלו צ'וקניאי ההונגרי.
באליפות העולם 2018 שנערכה בבאקו, זכה מולאי במדליית הזהב בקטגוריית המשקל עד 81 ק"ג. בקרב הראשון הוא ניצח באיפון את אטיין בריאן הקנדי, בקרב השני הוא ניצח באיפון את סוונביורן יורה האיסלנדי ובשמינית הגמר הוא ניצח שוב באיפון את אנרי אגוטידזה הפורטוגלי. ברבע הגמר מולאי ניצח בווזארי את מתיאס קאס הבלגי ובחצי הגמר הוא ניצח בווזארי את ודאט אלבייראק הטורקי בתוך זמן ניקוד זהב. בגמר מולאי פגש את סוטארו פוג'יווארה היפני. הקרב נגמר בשוויון נקודות ונכנס לניקוד זהב. 16 שניות בתוך זמן ניקוד זהב מולאי הצליח להטיל את פוג'יווארה באיפון וניצח. באותה השנה הוא השתתף במשחקי אסיה שנערכו בג'קרטה וזכה במדליית הכסף.
באליפות העולם 2019 שנערכה בטוקיו, סיים מולאי במקום החמישי. הוא הגיע עד שלב חצי הגמר בו הפסיד למתיאס קאס הבלגי ונשר לקרב על מדליית הארד בו הפסיד ללוקה מאיסורדזה הגאורגי. לאחר התחרות מולאי לא חזר לאיראן, והגיע לגרמניה, שבה יש לו דירה.. בראיון ל-"Iran International" , ערוץ טלוויזיה בפרסית שמשודר מבריטניה, טען מולאי שבמהלך התחרות הופעלו עליו לחצים ואיומים בסנקציות עליו ומשפחתו מגורמים איראניים וביניהם ראש הועד האולימפי האירני, להפסיד כבר בחצי הגמר מחשש שיפגוש את שגיא מוקי הישראלי בגמר. 
מולאי הבהיר שאיננו פליט ואינו מתכוון לבקש מקלט בגרמניה ומתכוון להתחרות באולימפיאדת טוקיו ב-2020 תחת הדגל האולימפי (הדגל משמש ספורטאים פליטים או כאלו המתמודדים במסגרת אישית).
ניק יאנג

קריירה

יאנג הוא בן דודו של הראפר קנדריק לאמאר. שיחק במדי אוניברסיטת דרום קליפורניה בשנים 2004–2007 ואף נבחר לחמישייה המצטיינת של העונה ב-pac-10 (הבית הפסיפי של המכללות) בעונת 2005/2006 כשהוא רושם ממוצעים של 17.3 נקודות, 6.6 ריבאונדים ובעונת 2006/2007 עם 17.5 נקודות למשחק ו-4.6 ריבאונדים.
לאחר עונת הג'וניור הודיע יאנג כי הוא מתכוון להתמודד בדראפט ה-NBA. הוא נבחר בדראפט על ידי קבוצת הוושינגטון ויזארדס בבחירה ה-16, וערך את הופעת הבכורה שלו בליגה במשחק מול סקרמנטו קינגס ב-15 בדצמבר 2007.
את משחק השיא בקריירה שלו קבע יאנג ב-11 בינואר 2011 כשקלע 43 נקודות במשחק מול הקינגס. במרץ 2012 עבר בטרייד בין שלוש קבוצות ללוס אנג'לס קליפרס.
ב-4 ביולי 2012 יאנג חתם בפילדלפיה לעונה אחת תמורת 6 מיליון דולר.
לקראת עונת 2013/2014 חתם יאנג על חוזה לשנה בלוס אנג'לס לייקרס. בעונת הבכורה שלו בקבוצה רשם יאנג שיא קריירה של 17.9 נקודות למשחק והיה לקלעי המצטיין של קבוצתו, אולם הלייקרס סיימו את העונה עם 27 ניצחונות בלבד מול 55 הפסדים, המאזן הגרוע ביותר של הקבוצה מאז עונת 1957/1958. יאנג, שקבע במהלך השנה שיא מועדון של שבעה מהלכים של ארבע נקודות, חתם בסיום העונה על הארכת חוזהו בלייקרס.
ב-7 ביולי 2017 יאנג חתם בגולדן סטייט ווריורס.
ב-10 בדצמבר 2018 חתם בדנוור נאגטס, אך שוחרר לאחר 20 יום במדי הקבוצה.

סטטיסטיקות קריירה ב-NBA

נכון לסוף 2018/2019‏
פדרו פרידברג

חייו

פדרו פרידברג נולד בפירנצה, איטליה, בנם של מהגרים גרמנים-יהודים. הוריו נמלטו מגזירות הנאצים בגרמניה לאיטליה, ומשם נמלטו למקסיקו בתחילת מלחמת העולם השנייה. הוא הגיע למקסיקו בגיל שלוש. רוב קרובי משפחתו שנותרו באירופה לא שרדו את השואה. ילדותו בצל השואה באירופה ובדיעבד בצל רצח המשפחה המורחבת הייתה מתוחה. כבן למשפחה בורגנית הוא למד לנגן בכינור ולדבר בכמה שפות. הוא לא גדל כיהודי אלא כאתאיסט. לדבריו הוא מאמין בשבע דתות, אחת לכל יום בשבוע.
כבר כילד, הוא הביע עניין רב באמנות. בזיכרונותיו סיפר שכבר בגיל שנתיים אהב לשבת מול כנסיית סנטה מריה נובלה בפירנצה, וניסה לצייר אותה. בצעירותו נשבה על ידי קסם אדריכלות הרנסאנס של כנסיות, ועל ידי המגדל הנטוי של פיזה. מאוחר יותר העריץ את הפרספקטיבות בציוריו של מ. ק. אשר.
עם סיום לימודיו, ובזכות שליטתו בשפות, כולל באנגלית, החל ללמוד במשך זמן מה בבוסטון ולאחר מכן, בשנת 1957, החל ללמוד אדריכלות באוניברסיטת איברו אמריקנה שבמקסיקו סיטי, בלחץ הוריו. במהלך לימודיו התרשם מאוד מהאמן אנטוני גאודי, ומאמנים נוספים בסגנונו. החל לתכנן עבודות בלתי אפשריות כגון בתים עם גגות ארטישוק וגורדי שחקים מצופים באגסים, אשר זיכו אותו בציוני נכשל. בשנה השלישית ללימודיו פרש מהלימודים.
עם זאת, בתקופת לימודיו באוניברסיטת איברו אמריקנה פגש לראשונה את האמן מתיאס גואריץ, שהעריך מאוד את עבודתו, ועודדו להמשיך עם האמנות שלו ולהתעלם מדרישות הוריו לגבי הלימודים. 
דרך משפחה וחברים, הוא פגש אמנים סוריאליסטיים כגון רמדיוס וארו ואחרים, שהמליצו על עבודותיו, זכה להכרה והערכה. עוד בתחילת לימודיו, כבר בגיל 19, הציג לראשונה בתערוכה. בשנת 1961 התחבר לקבוצת אמנים שהתבססה על עקרונות הדאדא: יצירת אנטי-אמנות לשם אמנות, ודחיית הציור המקדם אג'נדות פוליטיות וחברתיות. 
המוניטין האקסצנטרי של פרידברג נמשך במהלך חייו.
פרידברג היה נשוי ארבע פעמים, ויש לו מספר ילדים. מתגורר כיום במקסיקו סיטי.

קריירה

יצירתו של פרידברג ענפה ופוריה. יצר ציורי קיר למוסדות במקסיקו ובחו"ל, אייר ספרים, עטיפות ספרים, יצר רהיטים והגדיר עיצובים. את דרכו הוא החל בעיצוב רהיטים בשנות הששים, ועיצב כיסאות, שולחנות, ספות, ועוד. אחת מיצירותיו הידועות, היא ה"יד-כיסא", כורסה דמוית יד גדולה, עליה יושבים, שיצר בשנת 1962 ומכר ב-5,000 עותקים. הכיסא המקורי היה עשוי מעץ, מצופה בזהב. עיצב מאות כיסאות ורהיטים נוספים. 
זכה בפרסים שונים, הציג בתערוכות יחיד ובתערוכות קבוצתיות רבות. את עבודותיו ניתן למצוא באוספים הקבועים של Museo de Arte Moderno, ובמוזיאונים אחרים במקסיקו סיטי, המוזיאון לאמנות עכשווית בטולוקה, המוזיאון לאמנות עכשווית בקוליאקן, המוזיאון לאמנות עכשווית ב Pátzcuaro, המוזיאון לאמנות מודרנית בניו יורק, המוזיאון לאמנות עכשווית בשיקגו, מוזיאון לאמנות מודרנית בניו-אורלינס, בספריית הקונגרס בוושינגטון, במוזיאון רוז לאמנות שבאוניברסיטת ברנדייס בבוסטון, הספרייה הלאומית למחקר ב אוטווה, מוזיאון הלובר בפריז, במוזיאון ישראל בירושלים, במוזיאון הלאומי לאמנות מודרנית בבגדד, במוזיאון פונסה לאמנות בפוארטו ריקו, בסמית'סוניאן בוושינגטון, די. סי., ועוד.
מייקל מורפורגו

חייו

מורפורגו נולד בשנת 1943 בסנט אלבנס במחוז הרטפורדשייר בדרום מזרח אנגליה. הוא למד בפנימיות בלונדון, סאסקס וקנטרברי. כנער אהב לעסוק בקריקט ורוגבי וחיבב את לימודי הגאוגרפיה. בשנים שאחרי כן למד באוניברסיטת לונדון. בבגרותו עבד כמורה בבית ספר יסודי במשך 10 שנים. מורפורגו הוא אחד מסופרי הילדים הידועים בימינו, כתב למעלה מ-90 ספרים, בנוסף למספר מחזות, שתורגמו ללמעלה מ-20 שפות. שניים גם הועלו לאקרנים. מורפורגו ורעייתו מנהלים את "Farms for Children" (חוות לילדים), ארגון חברתי המביא ילדי עיר לחוויה של שבוע באזור כפרי חקלאי. על פרויקט זה קיבל חברות במסדר האימפריה הבריטית. על ספריו זכה במספר פרסים בינלאומיים.
על עצמו אמר: "אני כותב סיפורים, לא ספרים, ואת הסיפורים אני כותב עבור עצמי - עבור הן הילד והן המבוגר שבי".
מארק שוורצר

תחילת הקריירה

שוורצר התחיל את הקריירה המקצוענית שלו ב-1990, בגיל 19, ב-NSL  (הליגה המקצוענית באוסטרליה) בקבוצת מארקוני סטאליונס, בה ערך 58 הופעות. בשנת 1994 עבר לבונדסליגה הגרמנית לקבוצת דינמו דרזדן, שם הופיע פעמיים, ואחר כך בקייזרסלאוטרן, בה הופיע ארבע פעמים.

הפרמייר ליג

בשנת 1996 עבר שוורצר לפריימר ליג האנגלית לברדפורד סיטי, בה הופיע 16 פעמים. ב-1997 עבר למידלסברו, את הבכורה שלו עשה בניצחון של מידלסברו בחצי גמר גביע הליגה כנגד סטוקפורט קאונטרי. שוורצר שיחק בכמה משחקים חשובים עם מידלסבורו, כולל הפסד בגמר גביע הליגה בשנת הבכורה שלו כנגד לסטר סיטי, הפסד בגמר גביע הליגה לצ'לסי ב-1998, הפסד לסביליה בגמר גביע אופ"א 2006 וניצחון וזכייה בגביע הליגה כנגד בולטון וונדררס בשנת 2004. במשחק נגד פורטסמות' ב-29 בדצמבר 2007 הפך שוורצר לשחק הזר בעל מספר ההופעות הגדול ביותר בפריימר ליג המשחק בקבוצה אחת. הוא שיחק במידלסברו 445 משחקים עד שנת 2008, ועזב אותה לאחר 11 שנים בקבוצה.
ב-2008 חתם על חוזה לשנתיים בפולהאם. הוא ערך את הבכורה שלו בהפסד לעולה החדשה, האל סיטי, 2-1. בעונתו הראשונה בקבוצה הוא שיחק בכל המשחקים, וזו אחת העונות הטובות שלו בקריירה, דבר שהביא לכך שפולהאם סיימה במקום השביעי, וזכה בתואר שחקן השנה של פולהאם באותה עונה, וגם בתואר שחקן החודש של הפרמייר ליג בחודש פברואר.
בעונתו השנייה בקבוצה הגיע עם הקבוצה לגמר הליגה האירופית, שם הפסיד לאתלטיקו מדריד. הוא עזב את פולהאם בשנת 2013, אחרי 218 משחקים, ועבר לקבוצתו הנוכחית ויריבתה העירונית של פולהאם, צ'לסי. שוורצר חתם על חוזה לשנה אחת כשוער המשנה של צ'לסי, הוא ערך את הופעת הבכורה שלו בגביע הליגה נגד סווינדון טאון. עם צ'לסי הוא ערך את הופעת הבכורה שלו בליגת האלופות, בניצחון 1-0 נגד סטיאווה בוקרשט.
ב-6 בינואר 2014 חתם בלסטר סיטי מהפרמייר ליג, לאחר שנהפך לשוער השלישי בצ'לסי.

הנבחרת הלאומית

שוורצר שיחק בנבחרות הצעירות של אוסטרליה. את ההופעה הראשונה שלו בנבחרת הבוגרת ערך במשחק נגד קנדה בשנת 1993, במוקדמות המונדיאל של שנת 1994. בשנת 2001 השתתף עם הנבחרת בגביע הקונפדרציות ואיתה הגיע למקום השלישי. בשנת 2004 זכה עם הנבחרת האוסטרלית באליפות אוקיאניה (OFC Cup). בשנת 2005 השתתף שוב עם הנבחרת האוסטרלית בגביע הקונפדרציות, אך הנבחרת לא עברה את שלב הבתים.
שוורצר עלה עם הנבחרת למונדיאל 2006 שהתקיים בגרמניה, לאחר ניצחון על אורוגוואי בפלייאוף. במונדיאל הוא שיחק בשני משחקים בשלב הבתים, בניצחון נגד יפן 3-1 ובהפסד לברזיל 2-0, אך בתיקו 2-2 נגד קרואטיה שווארצר לא שיחק. אוסטרליה עלתה לשמינית הגמר ושוורצר פתח בהרכב בהפסד 1-0  לאיטליה. בשנת 2007 שוורצר השתתף עם נבחרת אוסטרליה בגביע אסיה (AFC Asian cup) והגיע איתה עד לרבע הגמר, שם הודח על ידי יפן. בשנת 2010 הוא העפיל שוב למונדיאל שהתקיים בדרום אפריקה. הוא שיחק בכל שלושת המשחקים בשלב הבתים נגד גרמניה, גאנה וסרביה, אך האוסטרלים לא עברו את שלב הבתים. בשנת 2011 הגיע שוורצר עם נבחרת אוסטרליה עד לגמר גביע אסיה, אך בגמר הם הפסידו ליפן וסיימו את הטורניר במקום השני.ב-5 בנובמבר 2013 הודיע מארק שוורצר על פרישתו מהנבחרת הלאומית.

חייו האישיים

שוורצר נולד בצפון ריצ'מונד, פרבר לעיר סידני. הוריו היגרו לאוסטרליה מגרמניה ב-1968, הוא דובר גרמנית, ספרדית ואנגלית. ב-2009 קיבל שוורצר תואר אבירות של ה-OOM. בשנת 2006 הוא פרסם יומן על המונדיאל בגרמניה בשם "הייעוד של מארק שוארצר בגביע העולם: מסידני ועד שטוטגרט". שוורצר נשוי ויש לו שני ילדים, בן ובת.